CELEX: 32016D1215(01)
Language: hu
Date: 2016-12-09 00:00:00
Title: A Bizottság határozata (2016. december 9.) az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Atomenergia-közösség nevében történő megkötéséről

15.12.2016   
            
            
               HU
            
            
               Az Európai Unió Hivatalos Lapja
            
            
               C 467/16
            
         A BIZOTTSÁG HATÁROZATA
   (2016. december 9.)
   az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Atomenergia-közösség nevében történő megkötéséről
   (2016/C 467/06)
   AZ EURÓPAI BIZOTTSÁG,
   tekintettel az Európai Atomenergia-közösséget létrehozó szerződésre és különösen annak 101. cikke (2) bekezdésére,
   tekintettel az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Bizottság általi, az Európai Atomenergia-közösség nevében történő megkötésének jóváhagyásáról szóló tanácsi határozatra,
   mivel:
   
               (1)
            
            
               Az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodást (a továbbiakban: STM) 2008. június 16-án aláírták, és 2015. június 1-jén hatályba lépett (1).
            
         
               (2)
            
            
               A Horvát Köztársaság 2013. július 1-jén az Európai Unió tagjává vált.
            
         
               (3)
            
            
               A Horvát Köztársaság Európai Unióhoz való csatlakozásának feltételeiről szóló, 2012. évi okmány 6. cikke (2) bekezdésének második albekezdésével összhangban Horvátországnak az STM-hez való csatlakozásáról az STM-hez csatolt és az érintett harmadik országgal a Tanács által a tagállamok nevében egyhangúlag eljárva kötött jegyzőkönyvben kell megállapodni.
            
         
               (4)
            
            
               A Tanács 2012. szeptember 24-én felhatalmazta a Bizottságot, hogy az STM-hez csatolt jegyzőkönyv megkötése érdekében tárgyalásokat kezdjen Bosznia-Hercegovinával.
            
         
               (5)
            
            
               Az említett tárgyalások sikeresen lezárultak, és az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet (a továbbiakban: jegyzőkönyv) 2016. július 18-án parafálták.
            
         
               (6)
            
            
               A jegyzőkönyv az Európai Atomenergia-közösség hatáskörébe tartozó kérdésekre is kiterjed.
            
         
               (7)
            
            
               Az Európai Atomenergia-közösség hatáskörébe tartozó kérdésekre tekintettel a jegyzőkönyvet a Bizottságnak az Európai Atomenergia-közösség nevében meg kell kötni.
            
         
               (8)
            
            
               2016. november 21-én a Tanács határozatot fogadott el a jegyzőkönyv Bizottság általi, az Európai Atomenergia-közösség nevében történő megkötésének jóváhagyásáról (2).
            
         
               (9)
            
            
               A jegyzőkönyv aláírása és megkötése külön eljárás tárgyát képezi az Európai Unióról szóló szerződés, illetve az Európai Unió működéséről szóló szerződés hatálya alá tartozó kérdések tekintetében.
            
         
               (10)
            
            
               A jegyzőkönyvet jóvá kell hagyni,
            
         A KÖVETKEZŐKÉPPEN HATÁROZOTT:
   1. cikk
   Az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Atomenergia-közösség nevében történő megkötése jóváhagyásra kerül.
   A jegyzőkönyv szövegét csatolták a jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról szóló tanácsi határozathoz (3).
   2. cikk
   A Bizottság európai szomszédságpolitikáért és a csatlakozási tárgyalásokért felelős tagja felhatalmazást kap a jegyzőkönyv aláírására és a jegyzőkönyv 7. cikkében meghatározott értesítés letétbe helyezésére.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2016. december 9-én.
      
         
            a Bizottság részéről
         
         Johannes HAHN
         
            a Bizottság tagja
         
      
   
   
      (1)  HL L 164., 2015.6.30., 2. o.
   
   
      (2)  A Hivatalos Lapban még nem tették közzé.
   
      (3)  A Hivatalos Lapban még nem tették közzé.